Съобщение за инвестиционно предложение за разширение на Работен център „Капсули и таблети“ – Участък 1, засягащо сграда с идентификатор 61710.503.6307.2 по КК и КР на гр. Разград
СЪОБЩЕНИЕ 
по чл. 5, ал. 2 на Наредбата за условията и реда за извършване на ОВОС

         Внесеното от възложителя - „БАЛКАНФАРМА - РАЗГРАД“ АД инвестиционно предложение за  разширение на Работен център „Капсули и таблети“ – Участък 1, засягащо сграда с идентификатор 61710.503.6307.2 по КК и КР на гр. Разград, попада в обхвата на Приложение № 2 към чл. 93, ал. 1, т. 1 и т. 2 на Закона за опазване на околната среда /ЗООС/, т. 6 Инсталации в химическата промишленост (невключени в приложение № 1), буква б) - Инсталации за производство на пестициди и фармацевтични продукти, бои и лакове, еластомери и пероксиди. В тази връзка и на основание чл. 93, ал. 1, т. 1 на ЗООС, ИП в неговата цялост подлежи на процедура за преценяване на необходимостта от извършване на оценка на въздействието върху околната среда /ОВОС/.  
       Планираното разширение ще се осъществи чрез вътрешно преустройство на част от промишлената сграда, с приобщаване на свободни помещения. Застроената площ на вътрешното преустройство е 488 кв. м., като се обособяват следните зони и помещения: 

·  техническа зона;

·  помещения за изготвяне на сухи смеси;

·  помещения за лагеруване и измиване на контейнери за смесване;

·  помещения за гранулиране и филмиране;

·  коридор за обслужване на новите помещения.

       В работния център се произвеждат лекарствени форми, както следва:

· необвити и обвити таблетки;

· капсули;

· прах за перорална суспензия;

· сашети. 

       Към настоящия момент, годишният производствен капацитет е 800 – 900 млн. дозови единици – в зависимост от продуктовия микс на различните форми. Режимът на работа е при 5-дневна работна седмица и при две смени. С настоящото ИП се предвижда увеличаване на производствения капацитет с до 50 %. За целите на ИП ще се монтира и ново оборудване: 

· смесител за сухи смеси с тройно по-голям капацитет на контейнера, от този на съществуващите смесители;

· система за вътрешно и външно измиване и подсушаване на контейнери;

· казан за филмиране на таблетки – предвижда се с цел увеличаване количеството на произвежданите филмирани таблетки.

        Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши процедура по преценяване на вероятната степен на въздействие върху защитените зони. В съответствие с чл. 31, ал. 4 на Закона за биологичното разнообразие, оценката за съвместимост ще се извърши чрез процедурата за преценяване на необходимостта от извършване на ОВОС.
Възложителят е уведомен за действията, които трябва да предприеме, с писмо на РИОСВ – Русе с изх. № АО-2352-4/23.05.2024 г. Копие на писмото е изпратено до община Разград. 
